**Prnjavorstock** je muzički festival koji se krajem avgusta održava u Prnjavoru (pored Beograda), na kojem nastupa veliki broj autorskih bendova iz Srbije i regiona. 

Naziv festivala je skovan po uzoru na čuveni rock festival Woodstock. I koncept je sličan - svirke se održavaju na privatnom imanju organizatora Miloša Bakalovića, bubnjara benda Very Heavy Sars. Ulaz na festival i boravak u kampu su besplatni.

Istorija
--------

### Prnjavorstock 1

Prvi Prnjavorstok je održan od 25. do 27. juna 2010. godine. U prva dva dana nastupilo je oko tridesetak, uglavnom beogradskih bendova, među kojima su: Metak za zlikovca, Damjan od Resnika, Grešnici, Very Heavy Sars, Rif, Vox Populi, Irish Stew, Awaiting Fear, Alfa Tica, Danas svi znaju da igraju fudbal, Marko Aleksandar Gajić, Bolesna štenad, Long Noses, Kapetan Black Šlager i mnogi drugi. Žanrovski su bili zastupljeni razni muzički pravci (rock, punk, metal, rege...). Treći dan je bina bila otvorena za slobodno muziciranje.

Festival je posetilo nekoliko stotina ljudi. Prnjavorstok 2010 su obeležile loše vremenske prilike - kiša koja je padala gotovo sve vreme festivala, i blato koje se stvorilo po čitavom imanju - što je doprinelo slabijoj posećenosti od očekivane.

Tokom trajanja festivala održava se i takmičenje u pripremanju pasulja – Pasuljijada, a prva nagrada je bure piva. Moto prvog Prnjavorstoka je bio: "*Siromaštvom protiv bede!*".

### Prnjavorstock 2

Drugi „Prnjavorstock" je najavljen kao kulturno-umetnički događaj koji će trajati 5 dana i ugostiti preko 100 bendova iz Beograda, Novog Sada, Niša, Banje Luke, Tuzle i mnogih drugih gradova u zemlji i regionu, i još stotinjak individua koji će voditi radionice (grnčarija, strip, rukotvorine), tribine, učestvovati u predstavama i izlagati radove. Takođe je najavljeno i već tradicionalno takmičenje u pripremanju pasulja.

Prijava muzičkih bendova za Prnjavorstock II je počela odmah po završetku Prnjavorstocka I, i traje do maja 2011. Do početka 2011. godine je već bilo prijavljeno stotinjak autorskih bendova. Pored većine pomenutih bendova iz 2010. koji će ponovo nastupati, nastupiće i gomila novih bendova poput: Xanax, The Branka, Dž!Dž!, Broken Strings, Rain Delay, My Last Suicide, Rapid Force, Grupa Balkan, Josip A Lisac, Tobija i mnogi drugi.

### Prnjavorstock 6

Šesti po redu Prnjavorstok se održava od 27. do 29. Avgusta 2015. godine. U tri dana festivala pod Avalom nastupiće 27 bendova.

Izvori
------

1. ↑  Prnjavorstok kao srpski Vudstok[*mrtav link*]
2. ↑  „Prnjavorstock: kontakt". Arhivirano iz originala na datum 2010-06-18. Pristupljeno 2010-06-07.
3. ↑  „Prnjavorstock: program". Arhivirano iz originala na datum 2010-06-16. Pristupljeno 2010-06-07.
4. ↑  PRNJAVORSTOCK 2010.
5. ↑  „ZA NAJBOLJI PASULJ NAGRADA BURE PIVA!". Arhivirano iz originala na datum 2010-06-26. Pristupljeno 2010-06-18.
6. ↑  PrnjavorStock - siromaštvom protiv bede[*mrtav link*]
7. ↑  „O festivalu". Arhivirano iz originala na datum 2011-01-01. Pristupljeno 2010-11-23.
8. ↑  PRNJAVOR STOCK 2 - Potrebni autorski bendovi
9. ↑  „Bendovi". Arhivirano iz originala na datum 2011-08-23. Pristupljeno 2010-11-23.

Vidi još
--------

* Nova srpska scena
* Zgrada BIGZ-a

Vanjske veze
------------

***Prnjavorstock*** na Wikimedijinoj ostavi

* Prnjavorstock - Zvaničan Sajt
* Rokenrol i pasulj podno Avale (RTS)
* Dobrodošli na Prnjavorstock Arhivirano 2010-06-17 na Wayback Machine-u (Popboks)
* Izvestaj sa prvog Prnjavorstoka
* Najava za Prnjavorstock 4